Jailhouse Rock (sang)

«Jailhouse Rock» er en amerikansk sang, skrevet av Jerry Leiber og Mike Stoller. Den ble først en hit for Elvis Presley. Han spilte inn sangen 30. april 1957. Den ble utgitt på singlen RCA Victor 24. september 1957 for å sammenfalle med utgivelsen til Presleys spillefilm Jailhouse Rock.
Versjonen til Presley er # 67 på Rolling Stones liste over The 500 Greatest Songs of All Time og ble kåret til én av The Rock and Roll Hall of Fame's 500 Songs that Shaped Rock and Roll.


== Utgivelser og listeplasseringer ==
Singlen (med dens B-side «Treat Me Nice», var en amerikansk # 1-hit i syv uker høsten 1957 og en britisk # 1-hit i tre uker i begynnelsen av 1958. I tillegg lå «Jailhouse Rock» ei uke på toppen av countrylisten. og på andreplasse på R&B-listen.Også i 1957 var «Jailhouse Rock» ledesangen på en EP-plate, sammen med andre sanger fra filmen: «Young and Beautiful», «I Want to be Free», «Don't Leave Me Now» og «(You're So Square) Baby I Don't Care». Den lå øverst på magasinet Billboards EP-liste. 
I 2005 ble sangen gjenutgitt i Storbritannia og lå på førsteplassen på den britiske singlelisten i ei uke. Sangen, som er et eksempel på en enkel verseform, solgte til slutt i fire millioner eksemplarer i USA og fikk en dobbelt plantinaplate-sertifisering av the RIAA.


== Figurer og temaer ==
Noen av figurene, som ble nevnt i sangen, var virkelige personer. Shifty Henry var en velkjent musiker fra Los Angeles, California, ikke en kriminell. The Purple Gang var en virkelig mobb. Sad Sack var et klengenavn i den amerikanske hæren under den andre verdenskrig for en taper, som også ble navnet på en tegneseriefigur.


== Mulig inspirasjonskilde ==
Sangen og Elvis' berømte fremførelse av den i filmen bærer en bemerkelsesverdig likhet med temaet og fremførelsen av en sang med tittelen «Rock Around the Rockpile» fra filmen The Girl Can't Help It, som hadde premiere ett år tidligere. I den fremførelsen forsøkte en skurk, spilt av Edmond O'Brien, å unnslippe et mordforsøk ved å hoppe opp på scenen og synge teksten «rock, rock, rock around the rockpile», mens han ble backet av The Ray Anthony Band, kledd i stripete fangedrakter. O'Brien inkluderte til og med noe av hofteroteringene og beinbevegelsene, som Elvis ble berømt for. Angivelig hadde produsentene ønsket Elvis i The Girl Can't Help It, men Elvis' manager Oberst Tom Parker hadde forlangt for mange penger.
To ukreditterte komponister i filmen, Hugo Friedhofer og Lionel Newman, hadde også skrevet noe av musikken i Elvis' klassiske film, Love Me Tender, samme år (1956).


== Coverversjoner og referanser ==
«Jailhouse Rock» ble fremført regelmessig i en medley sammen med mange andre rock and roll-hits av Queen og var åpningssangen i Queens nordamerikanske turné i 1980 for The Game. Den var den siste sangen i filmen The Blues Brothers. Sangen var med i American Idol, da deltager i sesong 5, Taylor Hicks, fremførte den 9. mai 2006 og da deltager i sesong 7, Danny Noriega, fremførte den 20. februar 2008. Sangen ble også spilt i Disneys animasjonsfilm Lilo & Stitch under rulleteksten på slutten. I en episode av Full House fremførte Jesse og Becky denne sangen under deres bryllupsmottagelse. Sangen var også med i musikkrevyen Smokey Joe's Cafe. 
Det tyske rockebandet Spider Murphy Gang er oppkalt etter én av figurene i teksten.
I Stephen Kings roman Christine blir «Jailhouse Rock» spilt, mens bilen kjører ned Buddy Repperton, én av karene som smadret bilen i garasjen.
Den amerikanske rock and roll revival-gruppa Sha Na Na fremførte «Jailhouse Rock» live på Woodstockfestivalen i august 1969.
Westlife fremførte sangen i medleydelen av sin Where the Dreams Come True Tour.
Chris Brown gjorde en coverversjon på the Movie's Rock (2007).
Scratch Track la til denne sangen til sin livefremførelse av «Love Someone». 
Dwayne Johnson fremførte en parodi på sangen, som holdt narr av hans motstander John Cena i Wrestlemania XXVIII, under the Rock Concert i en episode av WWE Raw i mars 2012. WWE utgav senere denne versjonen på iTunes som Rock's Concert.
«Jailhouse Rock» har også blitt innspilt av:

The Residents
Jerry Lee Lewis
Miranda Lambert
Merle Haggard
Mötley Crüe (Dette var kun en livesang. Den ble anvendt som det tiende og siste sporet på gruppas album Girls, Girls, Girls (1987)
Brownsville Station
The Blues Brothers (Denne versjonen var den siste sangen i filmen, fremført sammen med andre musikere som Ray Charles og Cab Calloway)
Patti Smith
ZZ Top
The Animals
Twisted Sister
The Cramps
Judy Nylon
John Cougar Mellencamp (Denne versjonen var med på soundtracket til Honeymoon in Vegas)
Michael Bolton og Carl Perkins
Jeff Beck Group (med Rod Stewart og Ronnie Wood)
Billy «Crash» Craddock
Adriano Celentano
Cliff Richard - på konserter
ABBA med Olivia Newton-John og Andy Gibb
Queen
Frankie Lymon
Danny Noriega
Enrique Guzmán (på spansk)
Micro Chips (på spansk)
Dean Carter (1967)
Mind Garage (innspilt av Elvis Presleys lydtekniker Tom Pick og innspillingstekniker Roy Shockley i RCAs Nashville Sound-studio under management til Chet Atkins)
IBEX (et band med Freddie Mercury (før Queen) på albumet Live In Liverpool)
Carl Perkins
Eilert Pilarm
Link Wray
Marshall Chapman


== Finsk versjon ==
Kari Tuomisaari har skrevet en finsk tekst. Den finske tittelen er «Kotihipat». 


=== Innspilling ===
Johnny. Utgitt på singlen  Scandia KS 536 i 1964.


== Referanser ==